พ.อ.โฆษิต ชินวลัญช์ อดีตผู้บังคับกองพันทหารม้าที่ 4 รักษาพระองค์ ซึ่งถูกปรับย้ายให้ไปดำรงตำแหน่งเสนาธิการจังหวัดทหารบกสระบุรี กล่าวถึงการปรับย้ายผู้บังคับกองพันว่า ไม่มีอะไรพิเศษ เป็นการย้ายตามวาระปกติ ซึ่งการปรับย้ายครั้งนี้ ตนก็มีความสุขมาก เพราะเป็นตำแหน่งที่สูงขึ้น และมีชั้นยศสูงขึ้น ซึ่งเป็นการย้ายตามปกติ ตนเป็นผู้บังคับกองพันทหารม้าที่ 19 มาปีครึ่ง และเป็นผู้บังคับกองพันทหารม้าที่ 4 รักษาพระองค์มาแล้ว 1 ปี ซึ่งการปรับย้ายครั้งนี้เป็นไปตามวาระ ไม่มีปัญหาอะไร ซึ่งตนก็มีความอาวุโสมากขึ้น ทั้งนี้ ตำแหน่งผู้บังคับกองพันต้องมีการปรับเปลี่ยนหมุนเวียนคนอื่นมาดำรงตำแหน่งบ้าง"ผมและผู้บังคับกองพันคนอื่นเห็นข่าวแล้วรู้สึกตกใจ ไม่เข้าใจว่าทำไมถึงเสนอข่าวแบบนี้ เป็นการปรับย้ายประจำปีตามปกติ และส่วนใหญ่ทุกคนได้ไปในแนวทางที่ดีขึ้น จะให้คุมกำลังไปตลอดไม่ได้ ต้องมีคนอื่นมาหมุนเวียนบ้าง" พ.อ.โฆษิต กล่าวเมื่อถามถึงกระแสข่าวความใกล้ชิดกับ พล.ต.พฤณฑ์ สุวรรณทัต ผู้บัญชาการกองพลที่ 1 รักษาพระองค์
ใครคืออดีตผู้บังคับกองพันทหารม้าที่ 4 รักษาพระองค์ 
พ.อ.โฆษิต ชินวลัญช์